प्रदेश के राजनीतिक हालात पर चिंता प्रकट करते हुए उन्होंने कहा कि स्वस्थ राजनीतिक व्यवस्था में पैसे पर पसीने को तरजीह व सम्मान मिलना चाहिए, लेकिन गरीबी मिटाने व गरीबों के कल्याण की बात करने वाली कांग्रेस, सपा व बसपा ने पसीने की प्रतिष्ठा को दरकिनार करके पैसे को ही सम्मान दिया। उन्होंने सीमा पार से पोषित आतंकवाद की निंदा करते हुए कहा, हमने बार-बार कहा है कि इसका दंश एक न एक दिन पाकिस्तान को ही झेलना होगा और विगत 10 दिनों में वहां जो हो रहा है उससे हमारी बात सच साबित हुई है। राजनाथ ने कहा कि भारत सीमा पर शांति चाहता है, पड़ोसियों के साथ सौहार्द चाहता है, मगर उधर से होने वाली छेड़छाड़ का मुंहतोड़ जवाब दिया जा रहा है और दिया जायेगा।